ddrg/super_eurlex huggingface dataset:
Euroopa Liidu Teataja L 313 , 30/10/1992 Lk 0071 - 0071



Nõukogu otsus, 19. oktoober 1992, Euroopa Majandusühenduse ja Paraguay Vabariigi vahelise koostöö raamlepingu sõlmimise kohta (92/509/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 113 ja 235, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: ühendus peaks oma eesmärkide saavutamiseks välismajandussuhete valdkonnas heaks kiitma kaubandus- ja majanduskoostöö raamlepingu Paraguay Vabariigiga, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Paraguay Vabariigi vaheline kaubandus- ja majanduskoostöö raamleping. Lepingu tekst lisatakse käesolevale otsusele. Artikkel 2 Nõukogu eesistuja esitab kõnealuse lepingu artikliga 25 ettenähtud teatise. [3] Artikkel 3 Lepingu artikliga 21 moodustatud ühiskomitees esindab ühendust komisjon, keda abistavad liikmesriikide esindajad. Artikkel 4 Käesolev otsus jõustub järgmisel päeval pärast selle avaldamist Euroopa Ühenduste Teatajas. Luxembourg, 19. oktoober 1992 Nõukogu nimel eesistuja D. Curry [1] EÜT C 309, 29.11.1991, lk 6. [2] EÜT C 150, 15.6.1992, lk 363. [3] EÜT L 214, 31.7.1998, lk 82. --------------------------------------------------
Nõukogu otsus,

5. oktoober 1992,

džuuti ja džuuditooteid käsitleva rahvusvahelise kokkuleppe sõlmimise kohta 1989. aastal

(92/489/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eelkõige selle artikleid 113 ja 116,

võttes arvesse komisjoni ettepanekut,

ning arvestades, et:

ühendus ja selle liikmesriigid on 1989. aastal otsuse 91/51/EMÜ [1] kohaselt allkirjastanud džuuti ja džuuditooteid käsitleva rahvusvahelise kokkuleppe ning teatanud (v.a Portugal) selle ajutisest kohaldamisest kuni heakskiitmiseks vajaliku siseriikliku menetluse kehtestamiseni;

kõnealuse lepingu lõplikuks jõustumiseks nõutav valitsuste arv ja artikli 40 lõikes 1 määratletud puhasimpordi protsent on praeguseks ületatud;

kõik liikmesriigid on väljendanud soovi kõnealuse kokkuleppe heakskiitmiseks;

kokkulepe tuleks nüüd heaks kiita ning ühendus ja selle liikmesriigid peaksid kokkuleppe heakskiitmisest samaaegselt teatama Ühinenud Rahvaste Organisatsiooni peasekretärile,

ON VASTU VÕTNUD JÄRGMISE OTSUSE:

Artikkel 1

Ühenduse nimel kiidetakse heaks 1989. aastal sõlmitud džuuti ja džuuditooteid käsitlev rahvusvaheline kokkulepe.

Pärast vajaliku siseriikliku menetluse kehtestamist teatavad ühendus ja selle liikmesriigid samaaegselt Ühinenud Rahvaste Organisatsiooni peasekretärile 1989. aastal sõlmitud džuuti ja džuuditooteid käsitleva rahvusvahelise kokkuleppe heakskiitmisest vastavalt selle artiklile 37.

Kokkuleppe tekst on lisatud otsusele 91/51/EMÜ.

Artikkel 2

Nõukogu eesistujal on õigus määrata isik, kes on volitatud ühenduse nimel deponeerima heakskiitmisdokumendi.

Luxembourg, 5. oktoober 1992

Nõukogu nimel

eesistuja

T. Garel-Jones

[1] EÜT L 29, 4.2.1991, lk 1.

--------------------------------------------------
Euroopa Liidu Teataja L 332 , 18/11/1992 Lk 0022 - 0024

Soomekeelne eriväljaanne: Peatükk 3 Köide 46 Lk 0007

Rootsikeelne eriväljaanne: Peatükk 3 Köide 46 Lk 0007



Komisjoni otsus, 4. november 1992, millega kehtestatakse nõukogu direktiivi 91/496/EMÜ artikli 7 lõikes 1 nimetatud sertifikaadi näidis (92/527/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 15. juuli 1991. aasta direktiivi 91/496/EMÜ, milles sätestatakse kolmandatest riikidest ühendusse toodavate loomade veterinaarkontrolli põhimõtted ja millega muudetakse direktiive 89/662/EMÜ, 90/425/EMÜ ja 90/675/EMÜ, [1] muudetud otsusega 92/438/EMÜ, [2] eriti selle artikli 7 lõiget 1, ning arvestades, et: piiripunkti riiklik veterinaararst peab pärast veterinaarkontrolli teostamist andma välja sertifikaadi, mis tõendab, et kontrolli tulemused teda rahuldavad; kõnealuses sertifikaadis tuleb nimetada ka võetud proovide liik ja laboriuuringute tulemused või nende saabumise tähtpäev; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 91/496/EMÜ artikli 7 lõike 1 teises taandes sätestatud sertifikaat tuleb koostada vastavalt käesoleva otsuse lisas sätestatud näidisele. Kõnealune sertifikaat peab olema ühel lehel. Artikkel 2 Käesolev otsus on adresseeritud liikmesriikidele. Brüssel, 4. november 1992 Komisjoni nimel komisjoni liige Ray Mac Sharry [1] EÜT L 268, 24.9.1991, lk 56. [2] EÜT L 243, 25.8.1992, lk 27. -------------------------------------------------- LISA +++++ TIFF +++++ +++++ TIFF +++++ --------------------------------------------------
Official Journal L 312 , 29/10/1992 P. 0036 - 0037

Finnish special edition: Chapter 3 Volume 45 P. 0140

Swedish special edition: Chapter 3 Volume 45 P. 0140



KOMISJONI OTSUS, 20. oktoober 1992, millega muudetakse otsust 91/516/EMÜ, millega kehtestatakse loetelu koostisosadest, mille kasutamine segasöötades on keelatud (92/508/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 2. aprilli 1979. aasta direktiivi 79/373/EMÜ segasööda turustamise kohta,1 viimati muudetud direktiiviga 91/681/EMÜ,2 eriti selle artikli 10 punkti c, ning arvestades, et: komisjoni otsusega 91/516/EMÜ3 on kehtestatud loetelu koostisosadest, mille kasutamine segasöötades on keelatud; teatavad tooted on vaja täpsemalt määratleda; loetelu on soovitatav täiendada, et keelata tahkete olmejäätmete, söögikohtadest pärit eeltöötlemata jäätmete ning toiduaine- ja loomasöödatööstuse toodete pakendite ning pakendite osade kasutamine; käesolevas otsuses tuleks mõistet "jäätmed" kasutada nõukogu 15. juuli 1975. aasta direktiivis 75/442/EMÜ (jäätmete kohta,4 viimati muudetud direktiiviga 91/692/EMÜ5) määratletud tähenduses; käesoleva otsusega ettenähtud meetmed on kooskõlas alalise söödakomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 91/516/EMÜ lisa muudetakse vastavalt käesoleva otsuse lisale. Artikkel 2 Käesolevat otsust kohaldatakse alates 1. oktoobrist 1993. Artikkel 3 Käesolev otsus on adresseeritud liikmesriikidele. Brüssel, 20. oktoober 1992 Komisjoni nimel komisjoni liige Ray MAC SHARRY 1 EÜT L 86, 6.4.1979, lk 30. 2 EÜT L 376, 31.12.1991, lk 20. 3 EÜT L 281, 9.10.1991, lk 23. 4 EÜT L 194, 25.7.1975, lk 47. 5 EÜT L 377, 31.12.1991, lk 48. LISA 1. Punkt 2 asendatakse järgmisega: "2. Töödeldud toornahk, sh nahk, ja selle jäätmed." 2. Lisatakse järgmised punktid: "6. Tahked olmejäätmed, nt majapidamisjäätmed. 7. Söögikohtadest pärit eeltöötlemata jäätmed, v.a värskuse kaotanud taimne toit, mis on inimtoiduks kõlbmatu. 8. Toiduaine- ja loomasöödatööstusest pärit toodete pakendid ja pakendite osad."
Nõukogu otsus,

30. november 1992,

Euroopa Majandusühenduse ja Šveitsi Konföderatsiooni vahelise kaupade maantee- ja raudteevedusid käsitleva kokkuleppe sõlmimise kohta

(92/578/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 75,

võttes arvesse komisjoni ettepanekut,

võttes arvesse Euroopa Parlamendi arvamust, [1]

võttes arvesse majandus- ja sotsiaalkomitee arvamust [2]

ning arvestades, et:

Euroopa Majandusühenduse ja Šveitsi Konföderatsiooni vaheline kaupade maantee- või raudteevedusid käsitlev kokkulepe võib lahendada Alpide-ülese kaupade veo mitmesugused praegused raskused; tuleb tagada transiitveo mittediskrimineeriv areng nii, et rahvusvahelist kaubandust oleks võimalik korraldada laiema avalikkuse jaoks vähimate võimalike kuludega ning vähendada transiiti mõjutavaid haldusalaseid ja tehnilisi takistusi miinimumini;

nende eesmärkidega samaaegselt tuleb arvesse võtta klientide valikuvabadust ning Alpide piirkonna liiklusohutuse, rahvastiku tervise ja keskkonna kaitsega seotud aspekte;

kokkuleppe eesmärgid ja sisu kuuluvad ühise transpordipoliitika reguleerimisalasse ning kõnealuste eesmärkide saavutamisel on oma osa tehnilistel standarditel;

tuleks ette näha käesolevas kokkuleppes sätestatud halduskorralduse heakskiitmise kord,

ON VASTU VÕTNUD JÄRGMISE OTSUSE:

Artikkel 1

Ühendus kiidab heaks Euroopa Majandusühenduse ja Šveitsi Konföderatsiooni vahelise kaupade maantee- või raudteevedu käsitleva kokkuleppe.

Kokkuleppe tekst lisatakse käesolevale otsusele.

Artikkel 2

Nõukogu eesistuja esitab kõnealuse lepingu artikliga 21 ettenähtud teate.

Artikkel 3

Kokkuleppe 6. lisa II osa punktis 4 ettenähtud halduskorraldus kiidetakse heaks käesoleva otsuse artiklis 4 sätestatud korras.

Artikkel 4

Komisjoni abistab komitee, kuhu kuuluvad liikmesriikide esindajad ja eesistujana komisjoni esindaja.

Võetavate meetmete eelnõu esitab komiteele komisjoni esindaja. Komitee esitab oma arvamuse eelnõu kohta tähtaja jooksul, mille eesistuja määrab lähtuvalt küsimuse kiireloomulisusest. Arvamus esitatakse sellise häälteenamusega, nagu on sätestatud asutamislepingu artikli 148 lõikes 2 nõukogu otsuste vastuvõtmiseks komisjoni ettepaneku põhjal. Liikmesriikide esindajate hääli komitees arvestatakse kõnealuses artiklis sätestatud viisil. Eesistuja ei hääleta.

Kui kavandatavad meetmed on komitee arvamusega kooskõlas, võtab komisjon need vastu.

Kui kavandatavad meetmed ei ole komitee arvamusega kooskõlas või kui komitee ei esita oma arvamust, esitab komisjon võetavate meetmete kohta viivitamata ettepaneku nõukogule. Nõukogu langetab otsuse kvalifitseeritud häälteenamusega.

Kui nõukogu ei ole otsust teinud nelja nädala jooksul alates nõukogu poole pöördumisest, võtab komisjon ettepandud meetmed vastu.

Artikkel 5

Komisjon võtab artiklis 4 sätestatud korras vastu artiklis 3 osutatud halduskorralduse rakendamiseks vajalikud meetmed.

Brüssel, 30. november 1992

Nõukogu nimel

eesistuja

T. Eggar

[1] EÜT C 305, 23.11.1992.

[2] EÜT C 313, 30.11.1992, lk 16.

--------------------------------------------------
Euroopa Liidu Teataja L 404 , 31/12/1992 Lk 0026 - 0026

Soomekeelne eriväljaanne: Peatükk 11 Köide 20 Lk 0128

Rootsikeelne eriväljaanne: Peatükk 11 Köide 20 Lk 0128



Nõukogu otsus, 14. detsember 1992, Euroopa Majandusühenduse ja Aomeni vahelise kaubandust ning kaubandus- ja majanduskoostööd käsitleva lepingu sõlmimise kohta (92/605/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 113 ja 235, võttes arvesse komisjoni ettepanekut, võttes arvesse Euroopa Parlamendi arvamust, [1] ning arvestades, et: Euroopa Majandusühenduse ja Aomeni vaheline kaubandust ning kaubandus- ja majanduskoostööd käsitlev leping tuleks heaks kiita, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Aomeni vaheline kaubandust ning kaubandus- ja majanduskoostööd käsitlev leping. Lepingu tekst lisatakse käesolevale otsusele. Artikkel 2 Nõukogu eesistuja edastab lepingu artikliga 19 ettenähtud teate. [2] Artikkel 3 Lepingu artikliga 16 moodustatud ühiskomitees esindab ühendust komisjon, keda abistavad liikmesriikide esindajad. Artikkel 4 Käesolev otsus avaldatakse Euroopa Ühenduste Teatajas. Luxembourg, 14. detsember 1992 Nõukogu nimel eesistuja N. Lamont [1] EÜT C 337, 21.12.1992. [2] EÜT L 214, 31.7.1998, lk 32. --------------------------------------------------
Euroopa Liidu Teataja L 237 , 20/08/1992 Lk 0015 - 0015

Soomekeelne eriväljaanne: Peatükk 3 Köide 44 Lk 0171

Rootsikeelne eriväljaanne: Peatükk 3 Köide 44 Lk 0171



Komisjoni otsus, 24. juuni 1992, millega muudetakse otsust 83/471/EMÜ ühenduse inspekteerimiskomisjoni kohta seoses täiskasvanud veiste rümpade liigitusskaala kohaldamisega (92/429/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 28. aprilli 1981. aasta määrust (EMÜ) nr 1208/81, millega määratakse kindlaks ühenduse täiskasvanud veiste rümpade liigitusskaala, [1] muudetud määrusega (EMÜ) nr 1026/91, [2] eriti selle artikli 5 neljandat lõiku, ning arvestades, et: inspekteerimiskomisjoni koosseis peab kahe aasta jooksul võimaldama igal liikmesriigil olla esindatud kõikidel liikmesriikides tehtud kontrollidel; seepärast tuleb suurendada komisjonis osalevate liikmesriikide arvu; komisjoni 7. septembri 1983. aasta otsust 83/471/EMÜ ühenduse inspekteerimiskomitee kohta seoses täiskasvanud isaveiste rümpade liigitusskaala kohaldamisega, [3] viimati muudetud otsusega 86/131/EMÜ, [4] tuleks vastavalt muuta; käesoleva otsusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 83/471/EMÜ artikli 2 lõige 2 asendatakse järgmisega: "2. Kohapealseid kontrolle teeb asjaomases liikmesriigis komisjoni delegatsioon, mis koosneb maksimaalselt kümnest liikmest järgmiselt: - kolm Euroopa Komisjoni eksperti, kellest üks tegutseb komisjoni eesistujana, - üks asjaomase liikmesriigi ekspert, - üks ekspert liikmesriigist, kus komisjon tegi viimase kohapealse kontrolli, - üks ekspert liikmesriigist, kuhu komisjon teeb lähiajal kontrollkäigu, - neli eksperti teistest liikmesriikidest." Artikkel 2 Käesolev otsus on adresseeritud liikmesriikidele. Brüssel, 24. juuni 1992 Komisjoni nimel komisjoni liige Ray Mac Sharry [1] EÜT L 123, 7.5.1981, lk 3. [2] EÜT L 106, 26.4.1991, lk 2. [3] EÜT L 259, 20.9.1983, lk 30. [4] EÜT L 101, 17.4.1986, lk 40. --------------------------------------------------
Komisjoni otsus,

2. märts 1992,

ANIMO võrgus kasutamiseks ettenähtud kaartide kohta

(92/176/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 26. juuni 1990. aasta direktiivi 90/425/EMÜ (milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, [1] viimati muudetud direktiiviga 91/628/EMÜ), [2] eriti selle artikli 20 lõiget 3,

ning arvestades, et:

komisjon võttis 19. juulil 1991 vastu otsuse 91/398/EMÜ (veterinaarasutusi ühendava arvutivõrgu (ANIMO) kohta) [3] ja 21. veebruaril 1992 otsuse 92/175/EMÜ (millega nähakse ette arvutivõrgu ANIMO üksuste nimekiri ja identifitseerimine) [4];

arvutivõrgu (ANIMO) sujuva toimimise tagamiseks tuleks koostada kaardid, et määrata kohalike üksuste asukoht ja nende hõlmatav ala ning samuti piiripunktide asukohad;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

1. Iga liikmesriik edastab komisjonile enne 1. maid 1992 ühe või mitu A4 või A3 formaadis ja mõõtkavastatud kaarti, mis käsitlevad kohalikke üksusi asjaomase kesküksuse suhtes, et määratleda kohalike üksuste geograafiline asukoht.

2. Võttes aluseks liikmesriikide poolt vastavalt lõikele 1 saadetud teabe, edastab komisjon enne 1. juulit 1992 liikmesriikidele kõikide saadud kaartide komplekti.

Artikkel 2

1. Võimalike probleemide ärahoidmiseks edastab iga liikmesriik komisjonile enne 1. juulit 1992 A4 või A3 formaadis ja mõõtkavastatud kaardi, mis käsitleb iga kohalikku üksust ja on varustatud selle koodnumbriga.

2. Komisjon koostab kõikidest vastavalt lõikele 1 saadud kaartidest komplekti. See komplekt tehakse kättesaadavaks liikmesriikide keskasutustele.

Artikkel 3

1. Iga liikmesriik edastab komisjonile enne 1. maid 1992 A4 või A3 formaadis ja mõõtkavastatud kaardi, et määratleda piiripunktide geograafilised asukohad.

2. Võttes aluseks liikmesriikide poolt vastavalt lõikele 1 saadetud teabe, edastab komisjon enne 1. juulit 1992 liikmesriikidele kõikide saadud kaartide komplekti.

Artikkel 4

Komisjon ajakohastab artikli 1 lõikes 2, artikli 2 lõikes 2 ja artikli 3 lõikes 2 osutatud komplekte korrapäraste ajavahemike järel, võttes aluseks liikmesriikide saadetud teabe muudatuste kohta kohalike üksuste territooriumis ja üksuste nimekirja mis tahes ajakohastamise kohta.

Artikkel 5

Käesolev otsus on adresseeritud liikmesriikidele.

Brüssel, 2. märts 1992

Komisjoni nimel

komisjoni liige

Ray Mac Sharry

[1] EÜT L 224, 18.8.1990, lk 29.

[2] EÜT L 340, 11.12.1991, lk 17.

[3] EÜT L 221, 9.8.1991, lk 30.

[4] EÜT L 80, 25.3.1992, lk 1.

--------------------------------------------------
Euroopa Liidu Teataja L 047 , 22/02/1992 Lk 0026 - 0029

Soomekeelne eriväljaanne: Peatükk 3 Köide 41 Lk 0013

Rootsikeelne eriväljaanne: Peatükk 3 Köide 41 Lk 0013



Komisjoni otsus, 13. veebruar 1992, millega muudetakse direktiivi 90/426/EMÜ B ja C lisa (92/130/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [1] eriti selle artiklit 23, ning arvestades, et: saadud kogemusi silmas pidades tuleks osaliselt muuta direktiivi 90/426/EMÜ lisas sätestatud sertifikaatide sõnastust, et hõlmata teatavate haigustega seotud tagatised; segaduse vältimiseks tuleks kõnealuse direktiivi B ja C lisa sätted ümber sõnastada; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 90/426/EMÜ B ja C lisa asendatakse alates 1. märtsist 1992 käesoleva otsuse lisaga. Artikkel 2 Käesolev otsus on adresseeritud liikmesriikidele. Brüssel, 13. veebruar 1992 Komisjoni nimel komisjoni liige Ray Mac Sharry [1] EÜT L 224, 18.8.1990, lk 42. -------------------------------------------------- LISA " B LISA +++++ TIFF +++++ C LISA +++++ TIFF +++++ +++++ TIFF +++++ " --------------------------------------------------
Euroopa Liidu Teataja L 395 , 31/12/1992 Lk 0021 - 0024

Soomekeelne eriväljaanne: Peatükk 3 Köide 47 Lk 0133

Rootsikeelne eriväljaanne: Peatükk 3 Köide 47 Lk 0133



Nõukogu otsus, 14. detsember 1992, põllumajandusloomade kaitse Euroopa konventsiooni muudatuste protokolli sõlmimise kohta (92/583/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et: otsusega 78/923/EMÜ [3] on ühendus heaks kiitnud põllumajandusloomade kaitse Euroopa konventsiooni, edaspidi "konventsioon"; ühendus on deponeerinud oma heakskiitmiskirja; Euroopa Nõukogu ministrite komitee võttis 15. novembril 1991 vastu konventsiooni muudatuste protokolli, et võtta arvesse teaduse ja tehnika edusamme loomakasvatuses; erinevused põllumajandusloomade kaitset käsitlevas riiklikus seadusandluses võivad põhjustada ebavõrdseid konkurentsitingimusi ja seega mõjutada otseselt ühisturu toimimist; konventsioon hõlmab valdkondi, mis kuuluvad ühise põllumajanduspoliitika reguleerimisalasse; ühenduse osalus aitab seega kaasa konventsiooni eesmärkide saavutamisele; seetõttu tuleks muudatuste protokoll heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks põllumajandusloomade kaitse Euroopa konventsiooni muudatuste protokoll. Muudatuste protokolli tekst on lisatud käesolevale otsusele. Artikkel 2 Nõukogu eesistuja deponeerib heakskiitmiskirja vastavalt muudatuste protokolli artikli 6 lõikele 4. Brüssel, 14. detsember 1992 Nõukogu nimel eesistuja J. Gummer [1] EÜT C 337, 21.12.1992. [2] EÜT C 332, 16.12.1992, lk 24. [3] EÜT L 323, 17.11.1978, lk 12. -------------------------------------------------- PROTOCOL OF AMENDMENT TO THE EUROPEAN CONVENTION FOR THE PROTECTION OF ANIMALS KEPT FOR FARMING PURPOSES PROTOCOLE D'AMENDEMENT A LA CONVENTION EUROPEENNE SUR LA PROTECTION DES ANIMAUX DANS LES ELEVAGES +++++ TIFF +++++ +++++ TIFF +++++ +++++ TIFF +++++ --------------------------------------------------
Komisjoni otsus,

11. juuni 1992,

milles sätestatakse teatavad registreeritud hobuslaste tõuraamatuid pidavate või asutavate organisatsioonide ja ühingute vahelise kooskõlastamise tagamise eeskirjad

(92/354/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 26. juuni 1990. aasta direktiivi 90/427/EMÜ ühendusesisese hobuslastega kauplemise zootehniliste ja genealoogiliste tingimuste kohta, [1] eriti selle artikli 4 lõike 2 punkti e,

ning arvestades, et:

otsuses 92/353/EMÜ [2] sätestatakse registreeritud hobuslaste tõuraamatuid pidavate või asutavate organisatsioonide ja ühingute tunnustamise kriteeriumid; selle otsusega nähakse ette, et asjaomaste liikmesriikide ametiasutuste kohuseks on registreeritud hobuslaste tõuraamatuid pidavate või asutavate organisatsioonide või ühingute tunnustamine;

selles seoses tuleks sätestada eeskirjad, mis reguleeriksid originaaltõuraamatuid pidavate organisatsioonide või ühingute ja sama tõu tõuraamatuid või tõuraamatu osasid pidavate või asutavate organisatsioonide või ühingute vahelisi suhteid;

tuleks ette näha kord, mis võimaldaks erijuhtudel asjaomastel pädevatel asutustel tagada kooskõlastamine kahe organisatsiooni või ühingu vahel; samuti on oluline, et vajalik teave kooskõlastamise erieeskirjade vastuvõtmiseks vastavalt direktiivi 90/427/EMÜ artikli 4 lõike 2 punktile e oleks komisjonile kättesaadav;

käesoleva otsusega ettenähtud meetmed on kooskõlas alalise zootehnikakomitee arvamusega,

ON VASTU VÕTNUD KÄESOLEVA OTSUSE:

Artikkel 1

Originaaltõuraamatuid pidav organisatsioon või ühing peab tagama tiheda koostöö sama tõu tõuraamatuid või tõuraamatu osasid pidavate organisatsioonide või ühingutega, eelkõige vaidluste vältimiseks.

Artikkel 2

1. Kui liikmesriigi pädev asutus leiab, et teises liikmesriigis tunnustatud organisatsioon või ühing ei vasta asjakohastes ühenduse õigusaktides sätestatud eeskirjadele, eelkõige originaaltõuraamatut pidava organisatsiooni või ühingu sätestatud põhimõtetele, võtab ta viivitamata ühendust asjaomase liikmesriigi pädevate ametiasutustega.

Teise liikmesriigi pädev asutus võtab kõik vajalikud meetmed ja teavitab esimese liikmesriigi pädevat asutust läbiviidud kontrollidest, tehtud otsustest ja nende tegemise põhjustest.

2. Kui esimese liikmesriigi pädevad asutused leiavad, et need meetmed on ebapiisavad, uuritakse koos teise liikmesriigi pädevate asutustega olukorra parandamise võimalusi, vajadusel külastades teist liikmesriiki.

3. Liikmesriikide pädevad asutused teavitavad komisjoni leitud lahendustest.

4. Kui kuue kuu jooksul lahendust ei leita, võib komisjon ühe asjaomase liikmesriigi pädevate asutuste taotlusel või omal algatusel saata välja kontrollikomisjoni koostöös pädevate riiklike asutustega.

Artikkel 3

Käesolev otsus on adresseeritud liikmesriikidele.

Brüssel, 11. juuni 1992

Komisjoni nimel

komisjoni liige

Ray Mac Sharry

[1] EÜT L 224, 18.8.1990, lk 55.

[2] EÜT L 192, 11.7.1992, lk 65.

--------------------------------------------------